open-index/open-wikipedia-markdown huggingface dataset:
יובל לופן

ממוזער|פסל "חיזור" בטיילת החוף הצפוני באילת, יצירתו של יובל לופן, 2019
[ממוזער|250px|פסל "מחכים לאלי" למרגלות [הר אביטל]]**יובל לופן** (נולד ב-2 במאי 1942) הוא פסל ישראלי, שעשרות מפסליו נמצאים במקומות שונים בישראל.
ממוזער|שמאל|250px|פסל בגן הפסלים שליד מוזיאון יגאל אלון, קיבוץ גינוסר

## ביוגרפיה
יובל לופן נולד לשולמית (שולקה) ויעקב (ינצ'ה) לופן, ממייסדי קיבוץ גינוסר. כנער החל להתעניין בארכאולוגיה והצטרף לארכאולוגית קלר אפשטיין במספר חפירות ארכאולוגיות בסביבות גינוסר והגולן. במשך שנים רבות היה רכז נוי בגינוסר. החל לעסוק בפיסול בגיל 50. תחילה פיסל וגילף בעץ ויצר עמודי טוטם מעץ, ולאחר מכן התרכז בפיסול וסיתות באבני בזלת. חלק מיצירותיו נמצא בקיבוץ, וחלקן פזור בכל רחבי ישראל. 

## פעילות
בשנת 1986 התפרסם יובל לופן כשמצא על גדת הכנרת יחד עם אחיו משה, סירה עתיקה מלפני כאלפיים שנה שנשתמרה במצב טוב ומוצבת ב"בית יגאל אלון" בגינוסר. היא זכתה לשם "הסירה מגינוסר", המכונה גם "סירתו של ישו",  שכן לפי הערכה שהיא מתקופתו של ישו.

באפריל 2019 יזם ביחד עם מרכז חכמי טבריה את פסטיבל בראשית, בטיילת טבריה, בפסטיבל השתתפו עשרות אמנים שציירו ופיסלו לאורך הטיילת. ואת האבנים במעגן הטיילת של טבריה.

בדצמבר 2020 יזם ביחד עם מרכז חכמי טבריה פסטיבל פיסול בו הנציחו 12 פסלים את גינת אגוז ברמת אגוז בטבריה לזכר 44 חללי ספינת אגוז.

## משפחתו
לופן נשוי בשנית לרותי, בת קיבוץ יגור. אחיינו הוא הקיאקיסט ברק לופן, שנרצח בשנת 2022 פיגוע הירי ברחוב דיזנגוף.

## פרסים
בשנת 2005 קיבל לופן את "פרס עמק הירדן ליוצרים".

## עבודותיו
* פסל "ברוכים הבאים" "צאתכם לשלום", הניצב בשער הכניסה והיציאה הצפונית של טבריה.
* **מחכים לאלי** - פסלי בזלת לזכרו והנצחתו של המרגל הישראלי, איש המוסד, אלי כהן. הפסלים פזורים במספר מקומות לאורך שביל אלי כהן ברמת הגולן. 
* **חיזור** - פסל המוצב בטיילת החוף הצפוני באילת.
* אנדרטה לזכר מאיר מקס בינט בכפר חסידים.
* **שומר העיר** - צומת סגולה, רחוב הנח"ל פינת הירקונים, פתח תקווה.
* אנדרטה **[[יד לשבעה]]** - ליד צומת חמת גדר, אותה יצר עם שני פָּסלים נוספים יחיעם ליפשיץ ואסתי סחייק הר-לב. האנדרטה מוצבת באזור אל-חמה ברמת הגולן, לזכרם של שבעת חללי תקרית אל-חמה שנהרגו במקום באפריל 1951.
* **שבעת המינים - רימון** - כיכר הרימון, רחוב שמעון בן חמו, הר חומה, ירושלים (2016)

## קישורים חיצוניים
 
* אייל ארליך, ישו פונה לבג"ץ, כותרת ראשית, 19 במרץ 1986

* 

## הערות שוליים

קטגוריה:פסלים ישראלים
קטגוריה:גינוסר: אישים
קטגוריה:ישראלים שנולדו ב-1942
Sebi

**Sebi** (בעברית: **לעצמך**) הוא שיר בסלובנית שנכתב, הולחן ובוצע על ידי זאלה קראל וגשפר שנטל. השיר ייצג את סלובניה באירוויזיון 2019 בתל אביב, ישראל, בעקבות זכייתו במקום הראשון בתחרות הגמר הלאומי הסלובני - EMA 2019.

## מיקומי שיא

## היסטוריית יציאות

## קישורים חיצוניים

* ביצוע השיר במהלך הקדם הסלובני EMA 2019 באתר יוטיוב

## הערות שוליים

קטגוריה:שירי אירוויזיון 2019
קטגוריה:שירי סלובניה באירוויזיון
קטגוריה:שירים בסלובנית
On a Sunday

**On A Sunday** (בעברית: **ביום ראשון**) הוא שיר באנגלית שנכתב והולחן על ידי אסתר פאוני, אלכסנדרו שרבו, איואנה ויקטוריה באדה ובוצע על ידי אסתר פאוני. השיר ייצג את רומניה באירוויזיון 2019 שהתקיים בתל אביב, ישראל, בעקבות זכייתו במקום הראשון בתחרות הגמר הלאומי הרומנית - Selectia Nationala 2019.

## רשימת השמעה
***הורדה דיגיטלית**

# 

## היסטוריית יציאות

## קישורים חיצוניים

## הערות שוליים

קטגוריה:שירי אירוויזיון 2019
קטגוריה:שירי רומניה באירוויזיון
קטגוריה:שירים באנגלית
קטגוריה:שירים על יום ראשון
קטגוריה:בלדות אלקטרופופ
קטגוריה:שירים המעורבים במחלוקות הקשורות לפלגיאט
אסתר פאוני

**אסתר אלכסנדרה קרצו** (ברומנית: **Ester Alexandra Crețu**; נולדה ב-21 ביולי 1993) הידועה בשם הבמה שלה **אסתר פאוני**, היא זמרת וכותבת שירים רומנייה-קנדית. היא נציגת רומניה באירוויזיון 2019 בתל אביב, ישראל עם שירה "On a Sunday" לאחר שזכתה במקום הראשון בתחרות הגמר הלאומי הרומנית "Selecția Națională 2019". היא גדלה מגיל צעיר במונטריאול והיא בעלת אזרחות קנדית.

## ביוגרפיה
אסתר אלכסנדרה קרצו נולדה בשנת 1993 בעיר קמפולונג שברומניה. בגיל 7, היא עברה למונטריאול שבקוויבק, קנדה. כשנה לאחר המעבר החלה קרצו להראות התעניינות במוזיקת ג'אז. קרצו חזרה לרומניה על מנת ללמוד בבית הספר התיכון על שם דינו ליפאטי בפיטשט, שם למדה שירה קלאסית וגיטרה. בשנת 2013 עברה והשתקעה בבוקרשט שם למדה ג'אז באופן מקצועי. באותה התקופה, היא החלה לחבר מוזיקה עבור אמנים רומנים מקצועיים. בשנת 2014 הוציאה יחד עם מספר אמנים נוספים את סינגל הבכורה שלה.

לאחר שקרצו הופיעה עם שמה הפרטי בלבד - "אסתר" החל מתחילת הקריירה ועד 2018, היא החליטה לשנותו לאסתר פאוני. "פאוני" באנגלית הוא פרח האדמונית והתרגום האנגלי מרומנית ל"בוז'ור" - שם הנעורים של אימה. במאי 2018 הוציאה קרצו, כבר כאסתר פאוני, את ה-EP שלה "Dig It" שכלל לראשונה שירים בשפה האנגלית. ב-20 בדצמבר 2018 שחררה פאוני את השיר שלה "On A Sunday" שאיתו נרשמה לקדם הרומני לתחרות האירוויזיון, "Selecția Națională 2019". פאוני עלתה לגמר התחרות מחצי הגמר השני שהתקיים ב-10 בפברואר 2019 ובו זכתה במקום השלישי. בגמר, לא סומנה פאוני כמועמדת לזכייה והפתיעה כשגברה על השירים שאהדו רוב החובבים - "Dear Father" בביצוע לאורה ברטן שזכה במקום השני ו-"Army Of Love" בביצוע בלה סנטיאגו שזכה במקום השלישי. אסתר פאוני זכתה בגמר "Selecția Națională 2019" במקום הראשון וב-65 נקודות, הפרש של 5 נקודות מהמקום השני. לאחר הזכייה בגמר, חתמה פאוני על הסכם הקלטה עם חברת התקליטים הגדולה ברומניה - קאט מיוזיק, ויחד הם עשו עיבוד לשיר.

## דיסקוגרפיה
### EP
* 12 במאי 2018 - Dig It

### סינגלים
* 2014 - Cuminte de Crăciun
* 2015 - Sub aripa ta
* 2015 - Iubire
* 2015 - Oameni
* 2016 - 1000 de motive
* 2018 - On a Sunday (השיר הרומני לאירוויזיון 2019)

## קישורים חיצוניים

## הערות שוליים

קטגוריה:זמרות רומניות
קטגוריה:זמרות קנדיות
קטגוריה:זמרות-יוצרות רומניות
קטגוריה:זמרות-יוצרות קנדיות
קטגוריה:זמרות פופ קנדיות
קטגוריה:משתתפי אירוויזיון 2019
קטגוריה:נציגי רומניה באירוויזיון
קטגוריה:קנדיות שנולדו ב-1994
Storm (שיר של ויקטור קרון)

"**Storm**" (בעברית: "**סערה**") הוא שיר באנגלית שנכתב והולחן על ידי סטיג רסטה, ואלו קיקאס, ויקטור קרון, סבסטיאן לסטאפייר ופרד קריגר ובוצע על ידי ויקטור קרון. השיר ייצג את אסטוניה באירוויזיון 2019 בתל אביב, ישראל, בעקבות זכייתו במקום הראשון בתחרות הגמר הלאומי האסטונית - Eesti Laul 2019.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2019
קטגוריה:מוזיקה שוודית
קטגוריה:שירי אסטוניה באירוויזיון
The Dream (שיר של רוקו בלאז'ביץ')

"**The Dream**" (בעברית: "**החלום**") הוא שיר באנגלית וקרואטית שנכתב והולחן על ידי ז'אק הודק, אנדראה קוריץ', צ'ארלי מייסון ובוצע על ידי רוקו בלאז'ביץ'. השיר ייצג את קרואטיה באירוויזיון 2019 בתל אביב, ישראל, בעקבות זכייתו במקום הראשון בתחרות הגמר הלאומי הקרואטית - DORA 2019.

## רשימת השמעה
* **הורדה דיגיטלית**
# 

## מיקומי שיא

## היסטוריית יציאות

## קישורים חיצוניים

## הערות שוליים

קטגוריה:שירי אירוויזיון 2019
קטגוריה:שירי קרואטיה באירוויזיון
קטגוריה:שירים באנגלית
קטגוריה:שירים בקרואטית
קטגוריה:שירים על חלומות
אולדסמוביל 442

**אולדסמוביל 442** (באנגלית: **Oldsmobile 442**) היא מכונית סלון המוגדרת "מכונית שרירים" אשר יוצרה במספר תצורות קופה, מתוצרת חטיבת הרכב **[[אולדסמוביל]]** בקונצרן הרכב האמריקאי **[[ג'נרל מוטורס]]**, אשר יוצרה בין השנים 1964–1980.

דגמי "אולדסמוביל 442" הופיעו בסדרות טלוויזיה ובסרטים.

## דורות "אולדסמוביל 442"
* דור ראשון - יוצר בין השנים 1964. - 1967, יוצרו 74,832 יחידות.
* דור שני - יוצר בין השנים 1968–1972, בשנת 1968 יוצרו יותר מ-33,000 יחידות. 
* דור שלישי - יוצר בין השנים 1973–1977.
* דור רביעי - יוצר בין השנים 1978–1980.

## תצורות "אולדסמוביל 442"
* 2 דלתות - קופה (דור ראשון, דור שלישי, דור רביעי).
* 2 דלתות ספורט קופה (דור שני).
* 2 דלתות הרדטופ קופה (דור שני).
* 2 דלתות פסטבק  קופה (דור רביעי).
* 2 דלתות - קבריולה (דור ראשון, דור שני, דור שלישי).
* 2 דלתות - סדאן (דור ראשון).
* 4 דלתות - סדאן (דור ראשון).
* סטיישן - (דור שני, יוצר בין השנים 1970-1972).

## "אולדסמוביל 442"
* בדגמי קופה - 5 נוסעים.
* מנוע קדמי.
* מנוע הנעה אחורית.
*מנוע בנזין.
* תאוצה בין 0-100 קמ"ש היא 5.7 שניות (מנוע 7,543 סמ"ק המפיק 375 כ"ס, שנת 1970).

## תמונות

קובץ:1965 Oldsmobile 442 (20030832281).jpg | "אולדסמוביל 442", שנת 1965 - קבריולט
קובץ:1967 Oldsmobile 4-4-2 in red.jpg | "אולדסמוביל 442", שנת 1967 - קופה
קובץ:1968 Oldsmobile 442 Base Hardtop 2-Door 1968 6170811.jpg | "אולדסמוביל 442", שנת 1968 - קופה הרדטופ
קובץ:72 Oldsmobile 442 (14527654901).jpg  | "אולדסמוביל 442", שנת 1972 - מבט לתא הנהג ולוח מחוונים
קובץ:'73 Oldsmobile 442 (Cruisin' At The Boardwalk '18).jpg | "אולדסמוביל 442", שנת 1973
קובץ:1976 Oldsmobile 442 (14626023627).jpg | "אולדסמוביל 442", שנת 1976 - קופה
קובץ:1980 442 Black.jpg | "אולדסמוביל 442", שנת 1980 - קופה


## ראו גם
* אולדסמוביל
* אולדסמוביל טורונאדו

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1964
קטגוריה:מכוניות שרירים
קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
קטגוריה:מכוניות אמריקאיות
442
קרוסל (להקה)

**קרוסל** () היא להקה לטבית. היא נציגת לטביה באירוויזיון לשנת 2019 בתל אביב, ישראל עם שירה "That Night" לאחר שזכתה במקום הראשון בתחרות הגמר הלאומי הלטבית "Supernova".

## חברים בלהקה
* סבינה ז'וגה - שירה
* מרציס וסילווסקיס - שירה, הפקה מוזיקלית

## דיסקוגרפיה
### סינגלים
* 2019 - That Night (הלהקה הלטבית לאירוויזיון 2019)

## קישורים חיצוניים

## הערות שוליים

קטגוריה:מוזיקאים לטבים
קטגוריה:משתתפי אירוויזיון 2019
קטגוריה:נציגי לטביה באירוויזיון
That Night

**That Night** (בעברית: **הלילה ההוא**) הוא שיר באנגלית שנכתב והולחן על ידי אלכסנדר ווקס, מרציס וסילווסקיס וסבינה ז'וגה ובוצע על ידי קרוסל. השיר ייצג את לטביה באירוויזיון 2019 בתל אביב, ישראל, בעקבות זכייתו במקום הראשון בתחרות הגמר הלאומי הלטבית - Supernova 2019.

## קישורים חיצוניים

## הערות שוליים

קטגוריה:שירי אירוויזיון 2019
קטגוריה:שירי לטביה באירוויזיון
קטגוריה:שירים על לילות
סצ'ל

**סֶצֶ'ל** (ברומנית: **Săcel**; בהונגרית: **Izaszacsal**, איזַסַצַ'ל; ביידיש: **סיטשל** או **סיטשעל**) היא עיר קטנה במחוז מרמורש שברומניה. הוכרזה כעיר בשנת 2004. במפקד של 2002 נקבע ש-99.5 אחוז מתושבי העיר הם רומנים.

## היסטוריה

## הקהילה היהודית
הקהילה היהודית בעיר החלה להתארגן בתחילת המאה ה-19, בתחילה היו לקהילה שולשה בתי תפילה עד שבשנת 1860 נבנה בית כנסת קבע בעיר, אחריו נבנו בית מדרש אשר שימש את ה"תלמוד תורה" במקום ובית מדרש לחסידות ספינקא. בנוסף היו לקהילה מקווה ובית עלמין. בשנת 1920 מנו יהודי העיר 666 נפש, בשנת 1930 651 ובשנת 1944 523 יהודים.

בשנת 1941 החלו הגבלות על יהודי העיר ובהן איסור על שחיטה כשרה, ובפסח תש"א (1941) נלקחו גברים רבים לעבודות כפייה. באוקטובר 1942 גויסו רבים מיהודי העיר לשירות בצבא ההונגרי, רבים מהמגויסים נהרגו. בסוף אפריל 1944 גורשו הנשארים לגטאות סמוכים ומשם למחנה ההשמדה באושוויץ.

בודדים חזרו לאחר מלחמת העולם השנייה לכפר, אך עזבו אותו תוך זמן קצר.

## לקריאה נוספת
* פנקס הקהילות, רומניה כרך שני, הוצאת יד ושם, ירושלים, תש"ם, עמ' 195–196
* קהילות הונגריה, יוסף שפיצר, עמוד 27–28

## קישורים חיצוניים

* 
* 
* 

קטגוריה:קהילות יהודיות ברומניה
קטגוריה:רומניה: ערים
קטגוריה:טרנסילבניה: ערים
קטגוריה:קהילות יהודיות שהושמדו בשואה
ללכת עם דינוזאורים (משחק וידאו)

**ללכת עם דינוזאורים** (באנגלית: **Walking with Dinosaurs** או **Wonderbook: Walking with Dinosaurs**) הוא משחק וידאו של מציאות רבודה מבית "Supermassive Games", המבוסס על סדרת הטלוויזיה המצליחה מבית ה-BBC, "ללכת עם דינוזאורים" מקבוצת סדרות ללכת עם.... חלק מהקטעים בו מבוססים גם על הסרט שיצא על הסדרה, "ללכת בין דינוזאורים". המשחק פותח עבור פלטפורמת PlayStation 3 שיצא ב-12 בנובמבר 2013 באמריקה הצפונית ויום למחרת באירופה.

משחק זה קיבל ביקורות חיוביות ממספר אתרים, עקב עלילת הסיפורים שלהם ושחזור הדינוזאורים.

## המשחק
משחק זה מיועד לשחקן אחד והוא מכיל חמישה שלבים שונים, במהלכם עובר השחקן בכמה אזורים בהם נמצאים שלדי דינוזאורים ויצורים דומים החיים בתורים היורה והקרטיקון, מחלץ את שלדם מהאדמה ועוזר להרכיב את מבנה השלד שלהם. האזורים בהם השלדים מגולים הם בארגנטינה, אלברטה, מונגוליה, מונטנה וויומינג.

לאחר ששלדי הדינוזאורים מנופים ומורכבים נוצרים יצורים החיים בסביבה פרהיסטורית, בה הם מגלמים דמויות דינוזאורים, לעיתים מהסדרה ומהסרט (בשלב הראשון) הנלווה ומתמודדים איתם במספר משימות. השלמת המשימות מתוגמלת בזהב, כסף ולעיתים גם בגביע. בכל שלב ישנם גם חידונים בנוגע לדינוזאורים וחייהם.

### הדינוזאורים ושאר היצורים שבכל שלב
***שלב 1**: אלכסורניס, אלפדון, דיינוסוכוס, אדמונטוזאורוס, גורגוזאורוס, פכירינוזאורוס, פנטצרטופס.
***שלב 2**: ארגנטינוזאורוס, מפוזאורוס, פטרודאוסטרו.
***שלב 3**: אלוזאורוס, צרטוזאורוס, דיפלודוקוס, סטגוזאורוס, לפידוטוס, שפירית.
***שלב 4**: גלימימוס, פרוטוצרטופס, טרבוזאורוס, טרכיאה, חיפושית זבל.
***שלב 5**: אלכסורניס, פכיצפלוזאורוס, טריצרטופס, טירנוזאורוס.

## קישורים חיצוניים
*מידע על המשחק 

קטגוריה:ללכת עם
קטגוריה:משחקי מחשב
קטגוריה:משחקי הרפתקה ממוחשבים
קטגוריה:משחקי וידאו משנת 2013
קטגוריה:משחקי וידאו שפותחו בממלכה המאוחדת
לינקולן סדרה EL

**לינקולן סדרה EL** (באנגלית: **Lincoln EL-series**) היא מכונית סלון מתוצרת חטיבת היוקרה **"לינקולן"** ("Lincoln Motor Company" ) מבית יצרנית הרכב האמריקאית **[[פורד]]** אשר יוצרה בין השנים 1949–1951.

## תצורות לינקולן סדרה EL
* 2 דלתות - קופה.
* 2 דלתות - קבריולה.
* 4 דלתות - סלון.

## ראו גם
* לינקולן סדרה L
* לינקולן סדרה H
* לינקולן זפיר
* לינקולן סדרה K

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1949
EL
קטגוריה:מכוניות אמריקאיות
עולם הדינוזאורים (משחק וידאו)

**עולם הדינוזאורים** (באנגלית: **Dinosaur World**) הוא משחק וידאו חינמי למחשב שיצא לאור בידי הוצאת BBC Imagineering ביוני 2001 המבוסס על הפרק השני סדרת הטלוויזיה המצליחה מבית ה-BBC, ללכת עם דינוזאורים ועל הסדרה הדומה, הבלדה של Big Al, אשר חל בתור היורה של אמריקה הצפונית.

## משחקיות
במשחק זה שחקן בודד צריך למצוא רשימת בעלי חיים וצמחים פרהיסטוריים בידי הסתכלות על מפת עולם ומדריך שדה, ב-6 מקומות שונים, בהם השחקן מוצא אזורים בהם חיו דינוזאורים שונים ומרכיב עדרים שלהם בכל האזורים. ישנם 6 אזורים במשחק: מישור רחב מכוסה טחבים בו משוטטים 3 דיפלודוקוסים, יער גדול בו נמצאת נקבת אלוזאורוס גדולה וגם אורניתולסט, מכתש הר געש בו אין דינוזאורים, נהר יבש בו משוטטים כמה אלוזאורוסים ונראית גם נבלת דיפלודוקוס בבוץ טובעני ומדבר בו 3 דיפלודוקוסים שאחד נטרף בידי אלוזאורוסים, אחד מת כבר בבוץ ואחד גוסס למותו באמצע בוץ טובעני. נראה שם גם האלוזאורוס המכונה "Big Al", אשר מוצג במרדפו האחרון לאחר קבוצת דריוזאורוסים ומעידתו על גזע, מה שמוביל לגסיסתו למוות. בהמשך נראים שם גם 2 סטגוזאורוסים ושני רמפורינכוסים מעופפים, וכן אגם מלח, האזור הגדול ביותר בו מגוון גדול של אלוזאורוסים ודיפלודוקוסיים.

## קישורים חיצוניים
* 
* המשחק בתוך האתר 

קטגוריה:ללכת עם
קטגוריה:משחקי Windows
קטגוריה:משחקי הרפתקה ממוחשבים
קטגוריה:משחקי וידאו משנת 2001
גביע המדינה בכדורסל 2008/2009

**גביע המדינה בכדורסל ל[[עונת 2008/2009 בליגת העל בכדורסל|עונת 2008/2009]]** היא התחרות ה-49 מאז היווסדו של המפעל.

הפועל חולון זכתה בגביע המדינה הראשון בתולדותיה, לאחר ניצחון בגמר על מכבי חיפה.

## סיבוב שני

## שמינית הגמר

## רבע הגמר

## חצי הגמר

## הגמר
הפועל חולון, תחת המאמן דני פרנקו, זכתה בגביע המדינה הראשון בתולדותיה.

המשחק התפתח כשהיתרון עובר מצד לצד. אחרי רבע ראשון צמוד שהסתיים ב-18:18, הצליחה מכבי חיפה לברוח ברבע השני עם ריצת 3:15 ובסיום המחצית התוצאה הייתה 36–44 למכבי חיפה.

במחצית השנייה הפועל חולון חזרה למשחק כשלואיס פלורס הוביל את הקבוצה ליתרון 51:55 ברבע השלישי.

ברבע האחרון המשחק הפך לצמוד. 14 שניות לסיום נראה היה שג'פרסון נותן לחיפה את הניצחון עם מהלך של סל ועבירה שעשה 64:67, אבל אז הגיעה החטאה מהעונשין של מקי ובהמשך שלשה של בראיין טולברט בשנייה האחרונה, אשר נתנה להפועל חולון ניצחון 68:69 וזכייה היסטורית בגביע המדינה.



## קישורים חיצוניים
* אלישע שוחט, ספר הכדורסל הישראלי, עמודים 494-497
* גמר גביע המדינה לשנת 2009,הפועל חולון-מכבי חיפה 69:68, ערוץ היוטיוב של Gil shasha
* 
* 

## הערות שוליים

קטגוריה:2008 בישראל: כדורסל
קטגוריה:2009 בישראל: כדורסל
קטגוריה:תחרויות כדורסל ב-2008
קטגוריה:תחרויות כדורסל ב-2009
קטגוריה:עונות בגביע המדינה בכדורסל
בחרייזאורוס

**בחרייזאורוס** (שם מדעי: *Bahariasaurus*; מילולית: "הלטאה של עמק הבחרייה") הוא סוג של דינוזאור טורף גדול מקבוצת המגרפטוריים שהיה כנראה הגדול שבבני הקבוצה. הוא חי בתור הקרטיקון, לפני 95 מיליון שנה, בצפון אפריקה, בעיקר באזור מצרים, ניז'ר וכן בחלק ממרוקו ואלג'יריה של ימינו. בעבר השתייכו מאובניו לסוג דלתדרומאוס (Deltadromeus) אך הופרדו.

הדינוזאור התגלה בידי החוקר הגרמני ארנסט סטרומר ב-1934 אך הדוגמה שלו נהרסה במהלך הפצצות על האזור במלחמת העולם השנייה. מאובנים אלה כללו עצמות אגן ושכבות וכמה חוליות ומהם מוערך שאורך היצור הכולל הגיע ל-12 מטר ומשקלו ל-2.5 טון, קטן במעט מהטירנוזאורוס רקס. לצידו נמצאו תרופודים גדולים נוספים כמו הקרכרודונטוזאורוס והספינוזאורוס.

החוקרים נחלקו בדעתם אודות קרוביו של הבחרייזאורוס, כשבמקור הוגדר כשייך למשפחת הקרכרודונטוזאוריים הגדולים, בהמשך עבר לעל-משפחת הטירנוזאורים ואולי היה קרובו של הדלתדרומאוס, שנחשב בעבר לבן סוגו וחי באותו אזור. כיום הוא משויך לקבוצה מגרפטוריים, שהייתה בעלת קשר לא ברור עם הטירנוזאורים.

## קישורים חיצוניים

קטגוריה:מגרפטוריים
קטגוריה:דינוזאורים שחיו בקרטיקון עליון באפריקה
קטגוריה:מרוקו: מאובנים
קטגוריה:מצרים: מאובנים
קטגוריה:מאובני טקסונים שתוארו ב-1934
דמויי ארכוזאורים

ממוזער|Chasmatosuchus עם טרף
**דמויי ארכוזאורים** (שם מדעי: **Archosauriformes**) הוא ענף של זוחלים קדומים דיאפסידים אשר השתלשלו מהקבוצה זאוריה. הם היו מאבותיהם של הארכוזאורים ולעיתים מבלבלים בין שתי הקבוצות. ראשוני בני הקבוצה התפתחו בסוף הפרם, בסוף עידן הפלאוזואיקון ומעט לפני תחילת המזוזואיקון, אז הם שגשגו בתור דינוזאורים ענקיים וכן דמויי-תנינאים ופטרוזאורים גדולים. כיום שרדו מהקבוצה רק התנינאים והעופות המודרניים.

הראשונים מביניהם, שבעבר רבים מהם שויכו לקבוצה הפרפילטית תקודונטיה, היו קטנים יחסית ודמו במראם לתנינים קטנים באורך של 1–2 מטר, אך כבר בתחילת הטריאס הופיעו מינים גדולים יותר כמו הפרוטרוסוכוס שהגיע לאורך שלושה מטרים.

בניגוד לרוב הזוחלים בני הקבוצה הם בעלי מפרקי רגליים גדולות ויציבות, מה שעזר לחלקם להזדקף ולנוע במהירות.

## מיון
*******משפחה פרוטרוסוכיים (Proterosuchidae) - נכחדה
*******משפחה אריתרוסוכיים (Erythrosuchidae) - נכחדה
*קבוצה Eucrocopoda
*******משפחה אאופרקריים (Euparkeriidae) - נכחדה
**קבוצה Proterochampsia - נכחדה
*******משפחה Doswelliidae
*******משפחה Proterochampsidae
***קבוצה Crurotarsi
******סדרה פייטוזאורים (Phytosauria) - נכחדה
****קבוצה ארכוזאוריה (Archosauria)
*****קבוצה אוומטאטרסליה (Avemetatarsalia) - בה העופות והדינוזאורים
*****קבוצה פסאודוסוכיה (Pseudosuchia) - בה דמויי התנינים

## קישורים חיצוניים

*
קטגוריה:בעלי חיים שתוארו ב-1986
קטגוריה:טקסונים שתוארו בידי ז'אק גוטייה
גביע המדינה בכדורסל 2009/2010

**גביע המדינה בכדורסל ל[[עונת 2009/2010 בליגת העל בכדורסל|עונת 2009/2010]]** היא התחרות ה-50 מאז היווסדו של המפעל.

מכבי תל אביב זכתה בגביע המדינה ה-37 בתולדותיה, לאחר ניצחון בגמר על בני השרון.

## סיבוב שני

## שמינית הגמר

## רבע הגמר

## חצי הגמר

## הגמר
מכבי תל אביב, תחת המאמן פיני גרשון, זכתה בגביע המדינה ה-37 בתולדותיה.

מכבי תל אביב פתחה את המשחק בעוצמה -  בני השרון קלעה רק שני סלי שדה ב-10 דקות, ואפשרה למכבי לעלות ליתרון דו ספרתי בשלב מוקדם מאוד. בפתיחת הרבע השני, פתחו בני השרון בריצת 0:10 בראשותו של אורי יצחקי, שקלע שלשות והחזיר את חבריו למשחק. מהצד של מכבי, דייוויד בלו הותיר את מכבי בתמונה, ובסיום המחצית הוליכה מכבי ביתרון 5 - 38:33.

היכולת הטובה של יצחקי נמשכה גם בהמשך, ובני השרון כבר הגיעה עד פיגור נקודה בלבד. המשך המשיך עם שתי שלשות של דרק שארפ שעצרו שהגדילו את הפער מבני השרון. ברבע האחרון, בני השרון שוב צמצמו ושלשה של סטיל קבע פיגור של נקודה בלבד, 2 דקות לסיום. אלא שבשניות האחרונות, בחירת זריקות גרועה, איבוד כדור של בלצ'ר ברגע האמת, ונקודות של לאזמה מן העבר השני הבטיחו את הניצחון למכבי.

## קישורים חיצוניים

* אלישע שוחט, ספר הכדורסל הישראלי, עמודים 509-510
* גביע המדינה 2010, משחק הגמר: מכבי תל אביב - בני השרון 70:77, ערוץ היוטיוב של מכבי תל אביב
* 
* 

## הערות שוליים

קטגוריה:2009 בישראל: כדורסל
קטגוריה:2010 בישראל: כדורסל
קטגוריה:תחרויות כדורסל ב-2009
קטגוריה:תחרויות כדורסל ב-2010
קטגוריה:עונות בגביע המדינה בכדורסל
סיפור אינטימי

**סיפור אינטימי** הוא סרט קולנוע ישראלי משנת 1981 בבימויו של נדב לויתן עם חוה אלברשטיין ואלכס פלג בתפקידים הראשיים.

התסריט נכתב על ידי נדב לויתן בהשתתפות דליה מבורך והוא מבוסס על סיפור בשם זה מאת לויתן שהתפרסם בכתב העת "פרוזה".

זה הראשון מתוך הטרילוגיה של סרטים העוסקים בחיי הקיבוץ אותם כתב וביים נדב לויתן, האחרים הם "ילדי סטלין" (1987) ו"אין שמות על הדלתות" (1997).

הסרט צולם בקיבוץ עינת, במהלך ההסרטה הפכו חוה אלברשטיין ונדב לויתן לזוג ונישאו.

את פסקול המוזיקה חיבר נחום היימן. שיר הנושא "לו ידעת" מושר בפי חוה אלברשטיין למילים של רחל שפירא.

## תקציר העלילה
לאה (חוה אלברשטיין) ויעקב (אלכס פלג) נשואים זה עשר שנים וגרים בקיבוץ. לאה עובדת בגן הילדים ויעקב הוא מורה לטבע בקיבוץ. לזוג אין ילדים. הריון אחד הסתיים בהפלה טבעית וכעת מגיע אמבולנס לקחת את לאה ללידה בבית חולים.

הוולד מת כעבור מספר ימים בבית החולים וחברי הקיבוץ עורכים לו לוויה בגשם שוטף. לאה נכנסת לדיכאון ומסתגרת במיטתה. יחסי הזוג שהיו גם מקודם קרירים במובן הנפשי והמיני, נעשים יותר קודרים.

לאה מבחינה ביאיר (דן תורן), בנה של חברתה הטובה שושנה (אורנה ספיר) נרטב בגשם. היא קוראת לו להיכנס. הוא מוריד את חולצתו והיא מתבוננת בגופו הצעיר והחסון ומשהו מתעורר בה. היא נותנת לו סוודר של יעקב וכשהוא יוצא, מבחין בו יעקב.

לקיבוץ מגיעות מתנדבות, ויעקב מתעורר כשהוא מציץ לחדרן ורואה אותן עירומות. חבר הקיבוץ הרווק המבוגר שמחה (שמואל וולף) נוהג להציץ עליהן כשהן מתקלחות.

לאה נוסעת העירה ונבדקת על ידי הגינקולוג שלה (פיטר פריישטדט) והוא מודיע לה כי הבדיקות שלה הן בסדר וכי בעלה חייב להיבדק.

לאה נכנסת לבוטיק שמלות והזבנית (גילת אנקורי) מציעה לה שמלות לפי הבנתה אך לאה בוחרת בשמלה חושפנית ברצונה לגרות את בעלה.

יעקב לא מתרשם וחברי הקיבוץ מגחכים ומתלחששים אודותיה. לאה הנעלבת מגיעה בשמלתה החשופה לחדרו של יאיר ועד מהרה הם מתחילים להתחבק ולהתנשק אך לאה קוטעת זאת במהירות, מגיעה לביתה ומתקלחת כשהשמלה עליה.

היא אומרת ליעקב כי עליו להיבדק והוא אינו מגיב. לאה מתבודדת עם יאיר והם מקיימים יחסים. יעקב בודק את הזרע שלו במיקרוסקופ ורואה שאינו תקין ובזעם מנפץ את שמשת חדר הטבע. כשלאה מודיעה לו שהיא בהריון, הוא משוכנע שזה לא ממנו וסוטר לה. הוא מבקש ממזכיר הקיבוץ (שמואל שילה) חדר נפרד כי ברצונו להתגרש ומבקש ממנו לא לרדת לפרטי הסיפור האינטימי שלו.

לאה יולדת בבית החולים אך שוב הוולד מת. היא חוזרת לקיבוץ, חולפת ליד יעקב ושניהם נפרדים איש לדרכו.

## שחקנים

## קישורים חיצוניים

*שיר הנושא "לו ידעת" בביצוע חוה אלברשטיין, באתר יוטיוב
*סיפור אינטימי, באתר קרן הקולנוע הישראלי

קטגוריה:סרטים בעברית
קטגוריה:סרטי דרמה ישראליים
קטגוריה:הקיבוץ בתרבות ובאמנות: סרטים
קטגוריה:סרטי נדב לויתן
קטגוריה:סרטים ישראליים משנת 1981
וולוו 480

**וולוו 480** (בשוודית: **Volvo 480**) היא מכונית קומפקטית בתצורת קופה מתוצרת יצרנית הרכב ההולנדית **VDL Nedcar**  אשר הייתה חברת בת של יצרנית הרכב השוודית  **[[וולוו]]** ויוצרה בין השנים 1986–1996 בהולנד.

בין השנים 1975–1992 הייתה VDL Nedcar  חברת בת של וולוו.

## תצורות
* קופה - 2 דלתות + דלת אחורית (האצ'בק) 
* קבריולה - 2 דלתות, 2 נוסעים (רודסטר)

## דגמי מנוע
* "1.7"
* "1.7 טורבו"
* "2.0"

### תאוצות
* תאוצה בין 0-100 קמ"ש היא 9.5 שניות (מנוע 1,721 סמ"ק המפיק 109 כ"ס) 
* תאוצה בין 0-100 קמ"ש היא 8.8 שניות (מנוע 1,721 סמ"ק המפיק 119 כ"ס (מגדש טורבו)
* תאוצה בין 0-100 קמ"ש היא 8.7 שניות (מנוע 1,721 סמ"ק המפיק 119 כ"ס (מגדש טורבו, יוצר משנת 1991)
* תאוצה בין 0-100 קמ"ש היא 8.9 שניות (מנוע 1,998 סמ"ק המפיק 108 כ"ס)

## תמונות

קובץ:1996 Volvo 480 ES 2.0 I (15021921907).jpg | "וולוו 480", שנת 1996
קובץ:1996 Volvo 480 ES 2.0 I (15208118642).jpg | "וולוו 480", שנת 1996 
קובץ:1988 Volvo 480 ES (8805391532).jpg | "וולוו 480", שנת 1988  
קובץ:480-cockpit.jpg | "וולוו 480", מבט ללוח מחוונים  
קובץ:Volvo 480 Heck.jpg | "וולוו 480" 
קובץ:Volvo 480ES in England.jpg | "וולוו 480"  
קובץ:Goteborg Volvo Museum 62 480 Cabriolet.jpg | "וולוו 480" - רודסטר  
קובץ:Volvo 480 Cabrio achterzijde.JPG | "וולוו 480" - רודסטר   
קובץ:Volvo 480 Cabrio voorzijde.JPG | "וולוו 480" - רודסטר   


## ראו גם
* וולוו

## קישורים חיצוניים

* 
* 

## הערות שוליים

קטגוריה:מכוניות קופה
קטגוריה:מכוניות קבריולה
480
קטגוריה:דגמי מכוניות שהושקו ב-1986
קטגוריה:מכוניות שוודיות
וולוו 440/460

**וולוו 440/460** (בשוודית: **Volvo 440/460**) הם סדרות של מכוניות משפחתיות קטנות מתוצרת יצרנית הרכב ההולנדית **VDL Nedcar**  אשר הייתה חברת בת של יצרנית הרכב השוודית **[[וולוו]]**.

דגמי "וולוו 440/460" יוצרו בין השנים 1988–1996 בהולנד.

## דורות
* דור ראשון - יוצר בין השנים 1988-1993
* דור שני - יוצר בין השנים 1994-1996.

## תצורות
* 4 דלתות - סדאן (דגמי וולוו 460, יוצרו משנת 1990).
* 5 דלתות - האצ'בק (דגמי וולוו 440).
* 5 דלתות - סטיישן (Volvo 440 ATC).

### סוגי מנועים
*מנוע בנזין.
* מנוע דיזל (מגדש טורבו).

## מאפיינים
* 5 מושבים
* מנוע קדמי.
* מנוע הנעה קדמית.
### דגמים
* "DL".
* "GL".
* "GLE".
* "GLT".
* "Turbo".

## תמונות

קובץ:Volvo 440 seite.JPG | וולוו 440
קובץ:Volvo 440 front 20071212.jpg | וולוו 440
קובץ:1995 Volvo 440 SE hatchback (26119853954).jpg | וולוו 440, 5 דלתות הצ'בק, דגם "SE", שנת 1995
קובץ:1993 Volvo 440 1.8 Xi (15288925129).jpg | וולוו 440, שנת 1993
קובץ:Volvo 440 Kombi.jpg | וולוו 440 - סטיישן
קובץ:Volvo 440 red.JPG | וולוו 440



קובץ:Volvo 460 taxi (13983157750).jpg | וולוו 460 - מונית (צולם בבריטניה)
קובץ:Volvo 460 GLE (22793041910).jpg | וולוו 460, דגם "GLE"
קובץ:1996 Volvo 460 GLT rear left.jpg | וולוו 460, דגם "GLT", שנת 1996
קובץ:Volvo 460 Turbo 1993 (18243537122).jpg | וולוו 460, שנת 1993
קובץ:Volvo460.JPG | וולוו 460


## ראו גם
* וולוו

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות סטיישן
קטגוריה:מוניות
440/460
קטגוריה:דגמי מכוניות שהושקו ב-1988
קטגוריה:מכוניות שוודיות
דירקציה קינו

**דירקציה קינו** (ברוסית: **Дирекция кино**) הוא שמה של חברת סרטים רוסית המתמחה בהפקת סרטים וסדרות טלוויזיה לקהל הרחב. נוסדה ב-12 באוגוסט 2005 על ידי המפיקים אנטולי מקסימוב ודז'אניק פאיזייב לאחר שעזבו את הערוץ הראשון, שם עמדו בראש הנהלת הקרנת סרטים והפקות הקולנוע של הערוץ.  

דירקציה קינו הוא אחד האולפנים המובילים ברוסיה וזוכה לתמיכה ממשלתית רבה. זהו אחד האולפנים הבודדים ברוסיה שמקבלים מימון חוזר בלתי ניתן לפרעון מקרן הקולנוע הממשלתית, משום שהסרטים שמפיקה חברת הסרטים הופכים לשוברי קופות, כגון "צחוק הגורל 2" ,"ויסוצקי. תודה שאני חי" ו"ויקינג". נכון לשנת 2015, הכנסות האולפנים עמדו על 134.8 מיליון רובל, ההפסד הנקי עמד על 30 מיליון רובל בלבד.
## הנהלה
בעלי החברה הם דמיטרי יגורוב (המחזיק ב-75% מהמניות) והמנהל הראשון שלה סרגיי אבאסוב (25%), מנכ"ל החברה (מאז אפריל 2007) הוא אנטולי מקסימוב, שאומנם עזב את הערוץ הראשון אך ממשיך לשתף עמו פעולה בהפקות הקולנוע והטלוויזיה. עד שנת 2010, דז'אניק פאיזייב היה סמנכ"ל החברה ויחד עם מקסימוב, הפיק פרויקטים עבור האולפנים.
## הפרות מקור
### קולנוע

### טלוויזיה

## מאבק בפיראטיות
ראש החברה, המפיק אנטולי מקסימוב, התבטא כנגד ההורדות הבלתי חוקיות ואמר כי "אתרים, שמציעים טורנטים, מרוויחים ואוספים את הקהל שלהם על חשבון חומר גנוב. כל ספק [אינטרנט] יכול לעקוב איזה סרטים הורדתם. אתם צריכים לשלם על מה שהורדתם. לא תשלמו — ינתקו את האינטרנט."

ב-13 באוגוסט 2013, 13 יום לאחר כניסת החוק נגד פירטיות לתוקף, הגישו האולפנים שתי בקשות לבית המשפט העירוני של מוסקבה להגביל את הגישה לסרטים "ויסוצקי. תודה שאתה חי", "אדמירל" וסדרות הטלוויזיה "החתרן 2: סוף המלחמה" ו"הנחיתה", שהביאו לחסימת שני אתרים שהפיצו באופן לא חוקי את הפרויקטים הנ"ל.

## פרסים
* בשנת 2008 הסרט "צחוק הגורל 2" זכה בשלושה פרסי MTV רוסיה בקטגוריות "הסרט הטוב ביותר ","השחקן הטוב ביותר" (לסרגיי בזרוקוב) ו"התפקיד הקומי הטוב ביותר" (לקונסטנטין חבנסקי).  
* ב-2009 זכתה הסדרה "החתרן 2: סוף המלחמה" בפרס "נשר הזהב" בקטגוריית "סרט הטלוויזיה הטוב ביותר או מיני סדרה (עד 10 פרקים סך הכל)". 
* בשנת 2009 הסרט "אדמירל" קיבל ארבעה פרסי "נשר הזהב" בקטגוריות "התפקיד הגברי הטוב ביותר בקולנוע" (קונסטנטין חבנסקי), "הצילום הטוב ביותר" (אלכסיי רודיונוב, איגור גריניאקין), "עיצוב התלבושות הטוב ביותר" (מריה מורדיקוביץ ', יקטרינה גמיריה, נטליה סטיציוק, לודמילה פלטניקובה), "הסאונד הטוב ביותר" (אלכסנדר קופיקין, ולדימיר ליטרוניק) וארבעה פרסי MTV רוסיה בקטגוריות "הסרט הטוב ביותר", "השחקן הטוב ביותר" (חבנסקי) "השחקנית הטובה ביותר" (בויארסקאיה) ו"הסצנה המרהיבה ביותר".  
* בשנת 2012 הסרט "ויסוצקי. תודה שאתה חי" קיבל 2 פרסי ניקה בקטגוריות הסאונד הטוב (ולדימיר ליטרובניק) והגילוי של השנה (דמיטרי אסטרחן) ופרס ז'ורז' בקטגוריית הדרמה הרוסית של השנה.  
* בשנת 2013 הסרט "ויסוצקי. תודה שאתה חי" קיבל את פרס נשר הזהב בקטגוריית שחקן המשנה הטוב ביותר (אנדריי סמוליאקוב). 
* בשנת 2018 הסרט "ויקינג" שהרוויח מעל מיליארד דובלים והפך לשובר קופות קיבל שלושה פרסי "נשר הזהב" בקטגוריות "הצילום הטוב ביותר" (איגור גריניאקין), "מעצב התלבושות הטוב ביותר" (יקטרינה שפקאיץ) ו"הסאונד הטוב ביותר "(ולדימיר ליטרוניק, פאבל דוראולי) .

## קישורים חיצוניים

## הערות שוליים

קטגוריה:חברות רוסיות להפקת סרטים
קטגוריה:מוסקבה: חברות
ולווין גרדן סיטי

**ולווין גרדן סיטי** (באנגלית: **Welwyn Garden City**) היא עיר בהרטפורדשייר, אחד ממחוזות אנגליה. העיר ממוקמת כ-32 קילומטרים מקינג קרוס בלונדון. היא נוסדה בשנת 1920 והייתה אחת מהערים החדשות הראשונות (; מאז 1948).

## קישורים חיצוניים

* 

קטגוריה:הרטפורדשייר: יישובים
קטגוריה:יישובים שהוקמו ב-1920
קרולינה הרפורט

**קרולינה הרפורט** (בגרמנית: **Karoline Herfurth**; נולדה ב-22 במאי 1984) היא שחקנית גרמנייה.

## ביוגרפיה
הרפורט נולדה בברלין המזרחית לאם פסיכולוגית ואב שעבד כאח גריאטרי, הוריה התגרשו כשהייתה בת שנתיים, היא הופיעה לראשונה בטלוויזיה בגיל עשר ולמדה באקדמיה למשחק בברלין (Ernst Busch Academy of Dramatic Arts).

בתחילת שנות ה-2000 שיחקה במספר סרטי נעורים, בהם "ילדות גדולות לא בוכות". ב-2006 שיחקה בסרט "הבושם: סיפורו של רוצח".

ב-2008 גילמה בסרט "נער קריאה" סטודנטית למשפטים הלומדת באוניברסיטה ביחד עם מיכאל ברג, הדמות הראשית. באותה שנה שיחקה בתפקיד הראשי בסרט "Im Winter ein Jahr" עליו זכתה בפרס הקולנוע של בוואריה בקטגוריית השחקנית הראשית הטובה ביותר.

ב-2009 גילמה את דמותה של גרטל ברגמן בסרט "ברלין 36'". באותה שנה הופיעה גם בסרט האימה "Wir sind die Nacht".

ב-2010 שיחקה בסרט "וינסנט רוצה לים". בשנת 2011 שיחקה בסרט הדרמה "Das Blaue vom Himmel".

בתיאטרון היא הופיעה במחזה "ליליום".

## קישורים חיצוניים

* 

*קרולינה הרפורט, באתר Gala.de
* קרולינה הרפורט, באתר Hollywood.com

## הערות שוליים

קטגוריה:שחקניות קולנוע וטלוויזיה גרמניות
קטגוריה:שחקניות ילדות גרמניות
קטגוריה:גרמניות שנולדו ב-1984
קטגוריה:גרמנים שנולדו ב-1984
מרטין איוואנוביץ' אפינגר

[250px|ממוזער|שמאל|[כנסיית השילוש הקדוש בירושלים]]
**מרטין איוונוביץ' אפינגר** (ברוסית: **Мартин Иванович Эппингер**; בגרמנית: **Martin Ivanovich Eppinger**; 10 ביולי 1822 – 5 בנובמבר 1873) היה אדריכל רוסי ממוצא גרמני. ידוע כמתכננו של מגרש הרוסים בירושלים.

## ביוגרפיה
נולד בסנקט פטרבורג. מוצא משפחתו מ. למד ארכיטקטוטרה באקדמיה הקיסרית בסנקט פטרבורג. בשנת 1855 ערך מחקר מקיף על האדריכלות הביזנטית, בין היתר בהר אתוס.

ב-1859 מונה על ידי החברה הארץ-ישראלית הפרבוסלבית הקיסרית לאדריכלה הראשי בארץ ישראל על מנת לתכנן את המכלול שרכשה החברה מצפון לעיר העתיקה, שייקרא מגרש הרוסים. במסגרת זו תכנן אפינגר את בית החולים הרוסי, את כנסיית השילוש הקדוש בירושלים ואת אכסניית הנשים, בנוסף לתוכנית הכללית של המתחם. ב-1862 מונה לפקח על שיפוץ כנסיית הקבר לאחר השריפה שפרצה בה ב-1808, כנציג הממשלה הרוסית, לצד כריסטוף-אדואר מוס הצרפתי.

לפי מחקרה של פאינה מילשטיין, סביר שאפינגר היה גם האדריכל שתכנן, או לכל הפחות ייעץ לניסן ב"ק בעת הקמת בית הכנסת תפארת ישראל ברובע היהודי.

## קישורים חיצוניים

## הערות שוליים

קטגוריה:אדריכלים רוסים
קטגוריה:ירושלים: אישים
קטגוריה:מגרש הרוסים
קטגוריה:החברה הארץ-ישראלית הפרבוסלבית הקיסרית: אישים
קטגוריה:ילידי 1822
קטגוריה:נפטרים ב-1873
סטאבור

**סטאבור** (ברומנית: **stabor**) זו ערכאה שיפוטית לא רשמית במסגרת קהילת הצוענים ברומניה. הסטאבור מנוהל על ידי מי שמכונה "שופט סטאבור" או "קריסיניטור" (krisinitor) או "קריס" (kriss), ששופט לפי חוקי הצוענים, חוקים שמחייבים רק את הצוענים. אין ניגוד בין חוקי הצוענים וחוקי המדינה.

הסטאבור מחליט בנושאים פליליים ואזרחיים כאחד. לפי חשיבות העניין, יושבים בדין אחד או שלושה סטאבורים. בכל שבט צריך להיות לפחות סטאבור אחד. אפשר לערער פעמיים על החלטת הסטאבור, אך לאחר שהערעור נדחה ההחלטה סופית ומי שלא מקבל אותה מסתכן בגירוש מהשאטרה (şatra) ומהשבט. את הערעור אפשר להגיש בפני סטאבורים משבט אחר. 

דיוני הסטאבורים וקבלת ההחלטות שלהם מהירים בהרבה מבתי המשפט הרגילים, וכך מאפשרים פתרון סכסוכים מהיר יחסית.

## קישורים חיצוניים
* Staborul ţigănesc: "Ai greşit, ai marcat banu’!" 
* EXCLUSIV EVZ. Divorț în Stabor. Culisele unei judecăți țigănești 

## הערות שוליים

קטגוריה:רומניה: חוק ומשפט
קטגוריה:בתי משפט
קטגוריה:צוענים
פיג'ו סוג 26

**פיג'ו סוג 26** (בצרפתית: **Peugeot Type 26**) היא מכונית משפחתית קטנה ופתוחה, (קבריולה) מסוג "Runabout (car)" ,  מתוצרת יצרנית הרכב הצרפתית **[[פיג'ו]]** אשר יוצרה בין השנים 1899–1902.

## מאפיינים
* יוצרו 419 יחידות.
* מנוע אחורי.
* מנוע הנעה אחורית.
* מושבים ב-2 טורים, מיקום הנהג במושב האחורי.

## תמונות

קובץ:Peugeot Typ 26 Doppelphaeton 1899 schräg.JPG | "פיג'ו סוג 26", שנת 1899 
קובץ:Peugeot Vis-a-vis Type 26 1902 Mulhouse FRA 001.JPG | "פיג'ו סוג 26" 
קובץ:1899-1902 Peugeot Type 26, 1056cc 5hp 35kmh photo 1.JPG| "פיג'ו סוג 26"  
קובץ:1899-1902 Peugeot Type 26, 1056cc 5hp 35kmh photo 4.JPG| "פיג'ו סוג 26"  
קובץ:1899-1902 Peugeot Type 26, 1056cc 5hp 35kmh photo 6.JPG| "פיג'ו סוג 26"  


## ראו גם
* פיג'ו
* פיג'ו סוג 27
* פיג'ו סוג 31

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות מנוע אחורי
קטגוריה:דגמי מכוניות שהושקו ב-1899
קטגוריה:מכוניות צרפתיות
26
אוקסלאיה

**אוקסלאיה** (שם מדעי: *Oxalaia*) הוא סוג של דינוזאור תרופוד ממשפחת הספינוזאוריים אשר חי בתור הקרטיקון לפני 93–100 מיליון שנה. מאובניו התגלו במרניאו, ברזיל ב-2011 בידי החוקר אלכסנדר קלנר.

האוקסלאיה היה קרוב משפחה של הספינוזאורוס הענק והוא הגיע גם לאורך גדול של 12–14 מטרים ולמשקל 5–7 טונות, מה שהפך אותו לגדול התרופודים של ברזיל ואחד מגדולי הדינוזאורים הטורפים מעולם, דומה באורכו לטירנוזאורוס. אורך הגולגולת לבדה הגיע ל-1.35 מטר, עם זאת היא הייתה בעלת יכולת נשיכה מועטה מאוד עקב הצורה המוזרה בה החלק הקדמי נטה למעלה וירד לאורך הקצה, מה שהשאיר חלל גדול בין הלסתות. השיניים דמו במראם לשיני גאביאל ונועדו לתפיסת דגים. עם זאת, ככל הנראה ניזון כנראה האוקסלאיה גם מדינוזאורים אחרים ומפטרוזאורים לא זהירים. בדומה לספינוזאורוס הוא היה בעל מפרש גדול בקצה גבו.

כמה חוקרים מעריכים שבדומה לספינוזאורוס הוא היה מותאם באופן לא רגיל לחיים במים ואולי נע על ארבע כל זמנו.

## קישורים חיצוניים

ימין|ממוזער|240px|איור של אוקסלאיה שוחה
קטגוריה:ספינוזאוריים
קטגוריה:דינוזאורים שחיו בקרטיקון תחתון באמריקה הדרומית
קטגוריה:מאובני טקסונים שתוארו ב-2011
צ'ילנטאיזאורוס

**צ'ילנטאיזאורוס** (שם מדעי: *Chilantaisaurus*) הוא סוג של דינוזאור תרופוד גדול ממשפחת הנאוונאטוריים, הקרובה לאלוזאוריים. הוא חי בתור הקרטיקון לפני 92 מיליון שנה במזרח אסיה. המאובנים שלו נמצאו במונגוליה הפנימית שבסין ב-1964 במין יחיד - *Chilantaisaurus tashuikouensis*. מאובנים שנמצאו ברוסיה ושויכו לסוג הופרדו לסוגים אחרים. הדינוזאור קרוי על שם אגם באזור בו חי (Ch'i-lan-t'ai).
## מאפיינים
הצ'ילנטאיזאורוס היה טורף גדול באורך של 11–13 מטר ומשקל אפשרי של 2.5-4 טונות וכמה חוקרים סוברים שאף 6 טונות. הוא היה חבר בקבוצת הקרנוזאוריה, אוכלי הבשר אך בעבר נחשב עקב צורת גופו לקרוב לספינוזאוריים. בהמשך הנחה זו נשללה ובמקום הוא נחשב לקרוב לקלורוזאוריה. עם זאת מבנה השיניים והגוף מראה על קרבה לאלוזאורוס ולבני המשפחה קרכרודונטוזאוריים.

דינוזאור זה היה טורף-על מגודל בשטחי סין של הקרטיקון, לצד הטורף הגדול שאוצ'ילונגוהאנקילוזאור גוביזאורוס.

## קישורים חיצוניים

קטגוריה:נאוונאטוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1964
גביע המדינה בכדורסל 2010/2011

**גביע המדינה בכדורסל ל[[עונת 2010/2011 בליגת העל בכדורסל|עונת 2010/2011]]** היא התחרות ה-51 מאז היווסדו של המפעל.

מכבי תל אביב זכתה בגביע המדינה ה-38 בתולדותיה, לאחר ניצחון בגמר על אליצור מכבי ברק נתניה.

## סיבוב ראשון

## שמינית הגמר

## רבע הגמר

## חצי הגמר

## הגמר
מכבי תל אביב, תחת המאמן דייוויד בלאט, זכתה בגביע המדינה ה-38 בתולדותיה.

מכבי תל אביב, שהגיעה לגמר כפייבוריטית ברורה, לא הצליחה ברבע הראשון לברוח לנתניה, וסיימה את הרבע בתוצאה 22:14 לטובתה, זאת בעקבות הגנה חזקה במיוחד של נתניה על סופוקליס שחורציאניטיס. ברבע השני לעומת זאת, מכבי תל אביב עשתה ריצה של 17:0, במיוחד בזכות קליעות של גיא פניני ודייוויד בלו והגנה חזקה של דורון פרקינס. המחצית הסתיימה ביתרון של 49:26, שהפך את יתר המשחק לפרוטוקול בלבד. כן המשחק זכור מהמהומה והקטטה שפרצה ארבע דקות לפני תום הרבע השלישי, בסיומה הורחקו סופוקליס שחורציאניטיס ודייוויד בלו ממכבי ואדריאן בנקס ורומאו טראוויס מנתניה.

## קישורים חיצוניים

* אלישע שוחט, ספר הכדורסל הישראלי, עמודים 520-522
* National Cup Final: Maccabi Tel Aviv - Barak Netanya 106:70, ערוץ היוטיוב של מכבי תל אביב
* 
* 

## הערות שוליים

קטגוריה:2010 בישראל: כדורסל
קטגוריה:2011 בישראל: כדורסל
קטגוריה:תחרויות כדורסל ב-2010
קטגוריה:תחרויות כדורסל ב-2011
קטגוריה:עונות בגביע המדינה בכדורסל
עדן פינקלשטיין

**עדן פינקלשטיין** (נולדה ב-9 באפריל 2000) היא אתלטית ישראלית המחזיקה בשיא ישראל בקפיצה לרוחק באולם.

## ביוגרפיה
פינקלשטיין גדלה בגבעתיים ולמדה בתיכון אורט בעיר. שירתה בצה"ל כספורטאית מצטיינת. היא החלה להתאמן בגיל צעיר באתלטיקה באגודת מכבי תל אביב וזכתה באליפות ישראל לנוער בקפיצה משולשת ובקפיצה לרוחק. מאמניה בעבר היו גרש גרשקוביץ ואנטולי שפרן. מתאמנת בהדרכתו של הקופץ האולימפי לשעבר רוגל נחום.

באליפות מדינות הבלקן לנוער (באולם) שנערכה באיסטנבול בפברואר 2019 זכתה פינקלשטיין בשתי מדליות זהב, בקפיצה לרוחק בשיא ישראל חדש של 6.32 מטר ובריצת 60 מטר.

בשנים 2022-2023 פינקלשטיין הייתה סטודנטית למדעי המחשב באוניברסיטת הרווארד בארצות הברית, וחברה בנבחרת האתלטיקה של האוניברסיטה.

ב-8 במאי 2022 זכתה במקום ראשון באליפות ליגת הקיסוס בריצת 100 מטר עם תוצאה של 11.67 שניות.

ב-27 ביוני 2022 זכתה במקום הראשון באליפות ישראל באתלטיקה בריצת 200 מטר עם תוצאה של 24.08 שניות והוכתרה לאלופת ישראל.

בחודש אוגוסט 2023 הודיעה על פרישה מהספורט כדי להתמקד בלימודים האקדמיים. כיום סטודנטית למדעי המחשב באוניברסיטת רייכמן בהרצליה.

## חיים אישיים
פינקלשטיין היא נכדתה של חברת הכנסת לשעבר גילה פינקלשטיין.

## קישורים חיצוניים

## הערות שוליים

קטגוריה:קופצות לרוחק ישראליות
קטגוריה:קופצים לרוחק ישראלים
קטגוריה:אתלטיות ישראליות
קטגוריה:אתלטים ישראלים
קטגוריה:בוגרות אורט טכניקום
קטגוריה:בוגרי אורט טכניקום
קטגוריה:ישראליות שנולדו ב-2000
קטגוריה:ישראלים שנולדו ב-2000
ריתוך בקרן לייזר

250px|ממוזער|רובוט מבצע ריתוך של דלת מכונית באמצעות לייזר
**ריתוך בקרן לייזר** (באנגלית: **Laser beam welding**; בראשי תיבות: **LBW**) היא טכניקת ריתוך המאפשרת לחבר שני גופי מתכת באמצעות לייזר. קרן הלייזר מספקת מקור חום ממוקד המאפשר ריתוך צר, עמוק ושיעור ריתוך גבוה. השימוש בקרן לייזר לריתוך נפוץ בייחוד ביישומים בהם מעורבים תהליכים אוטומטיים רבים, כמו בתעשיית הרכב.

## ביצוע הריתוך
כמו בריתוך באלומת אלקטרונים (EBW), בריתוך בקרן לייזר יש צפיפות הספק גבוהה בסדר גודל של 1 מיליוואט לסנטימטר מרובע (1 MW/cm2). כתוצאה מכך קיימים אזורים משופעים מחום וכן אזורים בהם יש חום נמוך ושיעורי חימום וקירור גבוהים. גודל קרן הלייזר יכולה לנוע בין 0.2 מ"מ ו-13 מ"מ, אם כי רק גדלים קטנים יחסית משמשים לריתוך. עומק החדירה הוא יחסי לכמות החשמל המסופקת, אך תלוי גם במיקום המוקד.

השימוש בקרן נעשה באופן רציף או בפעימות בהתאם לצורך. פעימות קצרצרות (סדר גודל של מילישניות), משמשות לעיצוב סכיני גילוח. שימוש רציף בקרן לייזר מאפשר ריתוכי עומק.

ריתוך בקרן לייזר הוא תהליך בעל שימושים רבים, הוא מאפשר לרתך פלדות פחמן, פלדות HSLA, נירוסטה, אלומיניום, טיטניום. בשל שיעורי קירור גבוהים, יש סכנת שבירה בעת ריתוך פלדות רוויות פחמן. איכות הריתוך גבוהה, בדומה לזו של ריתוך באלומת אלקטרונים. מהירות הריתוך פרופורציונלית לכמות החשמל שסופקה, אך תלויה גם בסוג ועובי החלקים אותם מנסים לחבר. עצמתם הגבוהה של גזי לייזר מאפשר להם להיות מותאמים במיוחד לעבודה עם יישומים בעלי נפח גבוה. ריתוך בקרן לייזר דומיננטי במיוחד בתעשיית הרכב.

חלק מהיתרונות של ריתוך בקרן לייזר בהשוואה לריתוך באלומת אלקטרונים הם:
* קרן הלייזר עוברת דרך האוויר ולא דורשת ואקום.
* ניתן להקל על התהליך באמצעות שימוש ברובוטים.
* לא נוצרת קרינת רנטגן.

אחת הנגזרות של ריתוך בקרן לייזר, נקראת ריתוך בקרן לייזר היברידית. שיטה זו משלבת את הלייזר של הריתוך בקרן לייזר עם שיטות ריתוך המבוססות על אלומת אלקטרונים. שילוב זה מאפשר גמישות רבה יותר, שכן חלק משיטות הריתוך המבוססות על אלומת אלקטרונים מספקות מתכת למילוי החיבור בריתוך והשימוש בלייזר מגדיל את המהירות בריתוך עצמו. בכך גם גדל קצב החיתוך וגם יציבות החיבור המתקבל גדלה.

## קישורים חיצוניים


* Dual beam laser welding; research article from the 2002 Welding Journal
* Weld morphology and thermal modeling in dual-beam laser welding; research article from the 2002 Welding Journal
* Laser welding articles from the Industrial Laser Solutions Magazine
* Robotic laser welding


## הערות שוליים

קטגוריה:יישומי לייזר
קטגוריה:דפים עם תרגומים שלא נסקרו
לייזר
גביע המדינה בכדורסל 2011/2012

**גביע המדינה בכדורסל ל[[עונת 2011/2012 בליגת העל בכדורסל|עונת 2011/2012]]** היא התחרות ה-52 מאז היווסדו של המפעל.

מכבי תל אביב זכתה בגביע המדינה ה-39 בתולדותיה, לאחר ניצחון בגמר על מכבי ראשון לציון.

## סיבוב ראשון

## שמינית הגמר

## רבע הגמר

## חצי הגמר

## הגמר
מכבי תל אביב, תחת המאמן דייוויד בלאט, זכתה בגביע המדינה ה-39 בתולדותיה.

כבר ברבע הראשון מכבי תל אביב פתחה פער על מכבי ראשון לציון, של המאמן אפי בירנבוים, באמצעות קית' לנגפורד, ליאור אליהו וריצ'רד הנדריקס - הובילה מכבי ב-11 בסיום הרבע הראשון. ברבע השני, קיצ'ן וקרופורד מראשון לציון צימקו ל-5, אבל לנגפורד המשיך לקלוע, ואל המחצית ירדה מכבי ביתרון 12. בתחילת המחצית השנייה ניסתה ראשון לציון לחזור, אבל אז דייוויד בלו עם שתי שלשות רצופות הגדיל את הפער ל-20 הפרש. ברנדון באומן מראשון לציון עוד הצליח לצמצם את הפער ל-9 בלבד, 4 דקות לסיום, אבל מכבי תל אביב, בעזרת נקודות של יוגב אוחיון, שמרה על יתרונה עד סוף המשחק.

## קישורים חיצוניים
* אלישע שוחט, ספר הכדורסל הישראלי, עמודים 530-532
* Israeli Cup Final 2011/2012: Maccabi Tel Aviv - Rishon LeZion 82:69, ערוץ היוטיוב של מכבי תל אביב
* 
* 
* 

## הערות שוליים

קטגוריה:2011 בישראל: כדורסל
קטגוריה:2012 בישראל: כדורסל
קטגוריה:תחרויות כדורסל ב-2011
קטגוריה:תחרויות כדורסל ב-2012
קטגוריה:עונות בגביע המדינה בכדורסל
מיז'היריה

**מיז'היריה** (באוקראינית: **Міжгір'я**; בהונגרית: **Ökörmező**, אקרמזה; ברוסית: **Межгорье**, מז'גוריה; בצ'כית: **Volové**, וולובה; ביידיש: **וואָלאָווע**) היא עיר במחוז זקרפטיה שבמערב אוקראינה.

## יהודי מיז'היריה

היהודים הראשונים נזכרים כבר במפקד משנת 1768 ובשנת 1830 היה מספרם לכ-120 נפש. במאה ה-19 כבר היו לקהילה שני בתי כנסת, בית עלמין וכמה מוסדות לימוד.

כרב שימש במקום הרב אהרן טייטלבוים (נינו של הרב אלעזר ניסן טייטלבוים) ולאחריו חתנו הרב אלכסנדר אשר באב"ד שימש במקום עד השואה. 

בשנת 1941 גורשו כרבע מיהודי הקהילה וב-16 באפריל 1944 נלקחו לגטו סקלנצה ומשם הובלו למחנה ההשמדה אושוויץ.

לאחר מלחמת העולם השנייה חזרו כמה מהתושבים אך חיי הקהילה לא חודשו.

## לקריאה נוספת
*אוקורמאזו (וועלווע), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 21. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* 
* 

קטגוריה:מחוז זקרפטיה: ערים
קטגוריה:קהילות יהודיות באוקראינה
קטגוריה:קהילות יהודיות שהושמדו בשואה
תרבות הפחד

המושג **תרבות הפחד** (או **אקלים של פחד**) נוצק על ידי הסוציולוג האמריקני בארי גלסנר. במרכזו ניצב הרעיון שאנשים עלולים לעורר פחד בציבור הרחב להשגת מטרות פוליטיות או עסקיות באמצעות הטיה רגשית.

## במקום העבודה
אחד הצדדים ההרסניים של מנהיגות מתבטא במנהיגים הפועלים בסגנון שזכה לכינוי "עריצים קטנים". זאת באמצעות הפעלת סגנון רודני של ניהול, המייצר אקלים של פחד במקום העבודה. בין האמצעים המייצרים תרבות פחד במקום העבודה ניתן למנות מתן חיזוק שלילי המעורר תחושות של פחד וספק. בנוסף, אקלים של פחד יכול להיווצר כאשר נוצרת התחושה שהתנהלות ביריונית נסבלת ועוברת בשתיקה. סגנון מנהיגות סמכותי עשוי לתרום ליצירת אווירה של פחד, כאשר אין מקום לניהול דיאלוג ותלונה נחשבת לחסרת תועלת.

ממחקר שנערך בקרב חברי איגוד המגזר הציבורי בארצות הברית עולה כי אחד מכל חמישה עובדים דיווח ששקל לעזוב את מקום העבודה בעקבות חשיפה להתנהלות בריונית.

## בפוליטיקה
המנהיג הנאצי הרמן גרינג הצביע על האופן שבו אנשים יכולים להפוך למפוחדים ולתמוך במלחמה שהם מתנגדים לה, באמצעות יצירת הרושם שהם נתונים להתקפה. זאת תוך גינוי המתנגדים למלחמה והתייחסות אליהם כמי שחושפים את המדינה לסכנה.

## ביחסים בין המינים
הפמיניסטית סוזן בראונמילר (Brownmiller), בספרה "בניגוד לרצוננו" מעלה טענה כי אונס הוא: "תהליך מודע של הטלת אימה, לא פחות ולא יותר, ובאמצעותו מחזיקים כל הגברים את כל הנשים במצב של פחד". על פי תפיסה זאת, תרבות הפחד מהווה מניע אימננטי בתרבות האונס והיא חלק מהדרך שבה יש המפגינים שליטה בנשים.

## השפעת התקשורת
לתקשורת המונית יכולת השפעה רבה על יצירת אקלים של פחד. מחקרים מלמדים על הקשר בין צריכת תקשורת לבין פחד מפשע. זאת כאשר הטלוויזיה והרשתות החברתיות מתמקדות בפשעים אלימים ובפעולות טרור. ההשפעות הפסיכולוגיות של החשיפה המתמדת לפשע ולסכנה מתבטאת במצבי דיכאון, חרדה ונדודי שינה.

## ראו גם
*אד הומינם
*דגל כוזב
*הסתה
*הפרד ומשול
*חברת קש
*לוחמה פסיכולוגית
*פוליטיקה של זהויות
*שיטת הסלמי

## לקריאה נוספת
* תרבות הפחד - נועם חומסקי
* הפוליטיקה של הפחד - מאמר מאת קורי רובין שפורסם *בלה קלה דה לנגו*
* מעבר לתרבות הפחד, מאת ק 'לורן דה בור - מאמר שפורסם במגזין EarthLight, מס' 47, סתיו / חורף 2002/2003

## הערות שוליים

קטגוריה:אימה
קטגוריה:טקטיקות בטרור
קטגוריה:לימודי תרבות
קטגוריה:דפים עם תרגומים שלא נסקרו
קטגוריה:יחסי עבודה
קטגוריה:תקשורת המונים
קטגוריה:מונחים ומושגים בפוליטיקה
סטורוז'ניציה

**סטורוז'ניציה** (באוקראינית: **Сторожниця**; בהונגרית: **Őrdarma**, ארדרמה; ברוסית: **Сторожница**, סטורוז'ניצה; ביידיש: **יארמע, יארע**) הוא כפר במחוז זקרפטיה שבמערב אוקראינה, על גבול סלובקיה.

## יהודי סטורוזניציה
אין פרטים על הקהילה היהודית שהייתה במקום מלבד אזכורה במפקד קהילות הונגריה שבוצע בשנת 1944 שם אוזכר כי קיימים בקהילה 264 יהודים.

## לקריאה נוספת
*אורדארמא (יארמע), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 23. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים
* 

קטגוריה:מחוז זקרפטיה: יישובים
קטגוריה:קהילות יהודיות באוקראינה
קטגוריה:קהילות יהודיות שהושמדו בשואה
קטגוריה:אוקראינה: כפרים
קטגוריה:יישובים שהוקמו ב-1752
יוהאן השני, דוכס שלזוויג-הולשטיין-זונדרבורג

**יוהאן השני, דוכס שלזוויג-הולשטיין-זונדרבורג** או **יוהאן הצעיר** (בדנית: **Hans den Yngre**; בגרמנית: **Johann der Jüngere**; 25 במרץ 1545 - 9 באוקטובר 1622) היה דוכס  שלזוויג-הולשטיין-זונדרבורג.

## ביוגרפיה
יוהאן נולד ב-25 במרץ 1545 בהדרסלב, והיה הילד הרביעי (הבן השלישי) של כריסטיאן השלישי, מלך דנמרק ודורותיאה מסקסוניה-לאונבורג, בתם של מגנוס הראשון, דוכס סקסוניה-לאוונבורג וקתרינה מבראונשווייג-וולפנביטל, דוכסית סקסוניה-לאוונבורג. אחיו הבכור, פרדריק השני, מלך דנמרק, הקצה לו חלק משלזוויג-זונדרבורג (כיום העיר הדנית סונדרבורג) כדוכסות משלו. יוהאן השתתף באופן פעיל בממשלת דנמרק, ואף תמך בגיסתו, המלכה, כאשר אחיינו, כריסטיאן הרביעי, מלך דנמרק היה קטין. היו לו תוכניות להתחתן עם המלכה האלמנה בשנת 1588 או 1589, תוך שהוא דוחה את אשתו השנייה, הצעירה. יוהאן מת בגליקסבורג ב-9 באוקטובר 1622, ובניו ירשו את נחלותיו.

## משפחתו
ב-19 באוגוסט 1568 התחתן יוהאן עם אליזבת מבראונשווייג-גרובנהאגן, בתם של ארנסט השלישי, דוכס בראונשווייג-גרובנהאגן ומרגרטה מפומרניה, ממנה נולדו לו 14 ילדים: 
* דורותיאה משלזוויג-הולשטיין-זונדרבורג (1569–1593), התחתנה עם פרידריך הרביעי, דוכס לגניצה. 
* כריסטיאן, דוכס שלזוויג-הולשטיין-זונדרבורג-ארה (1570–1633) 
* ארנסט משלזוויג-הולשטיין-זונדרבורג (1572–1596) 
* אלכסנדר, דוכס שלזוויג-הולשטיין-זונדרבורג (1573–1627) 
* אוגוסט משלזוויג-הולשטיין-זונדרבורג (1574–1596) 
* מריה משלזוויג-הולשטיין-זונדרבורג (1575–1640) 
* יוהאן אדולף, דוכס שלזוויג-הולשטיין-זונדרבורג-נורבורג (1576–1624) 
* אנה משלזוויג-הולשטיין-זונדרבורג (1577–1616), התחתנה עם בוגיסלב השלושה-עשר, דוכס פומרניה. 
* סופיה משלזוויג-הולשטיין-זונדרבורג (1579–1658), התחתנה עם פיליפ השני, דוכס פומרניה-שטטין 
* אליזבת משלזוויג-הולשטיין-זונדרבורג (1580–1653), התחתנה עם בוגיסלב הארבעה עשר, דוכס פומרניה. 
* פרידריך, דוכס שלזוויג-הולשטיין-זונדרבורג-נורבורג (1581–1658), התחתן עם יוליאנה מסקסוניה-לאוונבורג.
* מרגרטה משלזוויג-הולשטיין-זונדרבורג (1583–1638), התחתנה עם יוהאן השביעי, רוזן נסאו-זיגן. 
* פיליפ, דוכס שלזוויג-הולשטיין-זונדרבורג-גליקסבורג (1584–1663) 
* אלברכט משלזוויג-הולשטיין-זונדרברג (1585–1613) 

ב-14 בפברואר 1588 התחתן יוהאן בשנית עם אגנס הדוויג מאנהלט, בתם של יואכים ארנסט, נסיך אנהלט ואלאונורה מווירטמברג, ממנה נולדו לו 9 ילדים: 
* אלאנורה משלזוויג-הולשטיין-זונדרבורג (1590–1669) 
* אנה סבינה משלזוויג-הולשטיין-זונדרבורג (1593–1659), התחתנה עם יוליוס פרידריך, דוכס וירטמברג-ויילטינגן. 
* יוהאן גאורג משלזוויג-הולשטיין-זונדרבורג (1594–1613) 
* יואכים ארנסט, דוכס שלזוויג-הולשטיין-זונדרבורג-פלן (1595–1671) 
* דורותיאה זיבילה משלזוויג-הולשטיין-זונדרבורג (1597) 
* דורותיאה מריה משלזוויג-הולשטיין-זונדרבורג (1599–1600) 
* ברנהרד משלזוויג-הולשטיין-זונדרבורג (1601) 
* אגנס מגדלנה משלזוויג-הולשטיין-זונדרבורג (1602–1607) 
* אלאונורה סופיה משלזוויג-הולשטיין-זונדרבורג (1603–1675), התחתנה עם כריסטיאן השני, נסיך אנהלט-ברנבורג.

## אילן יוחסין

## קישורים חיצוניים

* 

## הערות שוליים

קטגוריה:בית אולדנבורג
קטגוריה:אבירי מסדר הפיל
קטגוריה:ילידי 1545
קטגוריה:נפטרים ב-1622
רכס סאנדנס

**רכס סאנדנס** (באנגלית: **Sundance Range**) הוא רכס הרים בהרי הרוקי הקנדיים, מדרום לעיר באנף שבקנדה. הרכס ממוקם על קו פרשת המים של אמריקה, ובשל כך הוא ממוקם על הגבול בין פרובינציית אלברטה (שממזרח לו) ופרובינציית קולומביה הבריטית (שממערב לו).

## גאוגרפיה
הרכס הוא רכס ארוך, המתמשך לכיוון דרום מהעיר באנף ועד מאגר אגמי ספריי. הנחלים ברוסטר, בריאנט ואלנבי מהווים את גבולו המזרחי של הרכס. אורכו של הרכס 24 קילומטרים.

שטחו של הרכס 248 קמ"ר.

גובהו הממוצע של הרכס - 2,800–2,950 מטרים מעל פני הים. שיא גובהו של הרכס - בפסגת באר שבע - 3.054 מטרים מעל פני הים.

### הרי ופסגות הרכס
הפסגות וההרים העיקריים ברכס:

## היסטוריה
ישנה סברה לפיה הרכס היה רכס מקודש לשבטי האומות הראשונות באזור, ואלה ערכו טקסים דתיים על הרמה שבמרכז הרכס.

## לקריאה נוספת
• Jane G. Ferrigno, **[https://books.google.co.il/books?id=Y6cY5OFeVa4C&pg=RA1-PA16&lpg=RA1-PA16&dq=%22Sundance+Range%22&source=bl&ots=lmX4szBWRU&sig=ACfU3U0gGGq8B0PaJ1oGntZnwzfTanYJVg&hl=en&sa=X&ved=2ahUKEwiMmZ3a-MXgAhWxsKQKHVFOC404HhDoATADegQIBxAB#v=onepage&q=%22Sundance%20Range%22&f=false U.S. Geological Survey Professional Paper]**, P 216 

• Dave Birrell, **[https://books.google.co.il/books?id=OaB-yf_MJXMC&pg=PA81&lpg=PA81&dq=%22Sundance+Range%22&source=bl&ots=zNXv7U7Jgt&sig=ACfU3U0i_2l8jrbRY1Y6jqOv8oHUvmGEzg&hl=en&sa=X&ved=2ahUKEwiMmZ3a-MXgAhWxsKQKHVFOC404HhDoATAJegQIARAB#v=onepage&q=%22Sundance%20Range%22&f=false 50 Roadside Panoramas in the Canadian Rockies]**, P 81

## קישורים חיצוניים
* רכס סאנדנס באתר "אנציקלופדיית ההרים הקנדית"
* מפת אזור הרכס
* רכס סאנדנס באתר peakbagger
* רכס סאנדנס באתר peakfinder
* תצלום רכס סאנדנס באתר summitpost
* תצלום רכס סאנדנס באתר banffmoments
* תיאור הטיפוס על הרכס ותצלומי הטיפוס
* מבט על רכס סאנדנס מגונדולת באנף
* 

## הערות שוליים

סאנדנס
סאנדנס
סאנדנס